अब पूरे घर की बिजली सोलर से जलाएं
फरीदाबाद | शहरके लोगों को हरियाणा नवीकरणीय ऊर्जा विभाग ने एक अच्छी खुशखबरी दी है। लोग अब विशेष छूट पर सोलर इंवर्टर खरीद अपने पूरे घर की बिजली सोलर से जला सकेंगे। इससे गर्मी में उन्हें लंबे बिजली कटों से निज़ात मिल सकेगी। वहीं उनका बिजली का बिल भी कम आएगा। फिलहाल यह इंवर्टर फरीदाबाद में रहने वाले 100 परिवारों को उपलब्ध कराए जाएंगे। पहले आओ-पहले पाओ नीति के तहत यह दिए जाएंगे। इसकी जानकारी डीसी कार्यालय और सेक्टर-15 स्थित पुराने डीसी कार्यालय स्थित सौलर शॉप से प्राप्त की जा सकती है। सिंगल बैटरी इंवर्टर छूट के बाद 13 हजार 200 रुपए में और डबल बैटरी सोैलर इंवर्टर 18 हजार 200 रुपए में दिया जा रहा है।
hin_Deva hin_Deva